"Kabinete e akgola Lefapha la Thuto ya Motheo, mafapha a thuto a diporofense, bagokgo, barutabana le barutwana ka ntlha ya kgotlhelelo ya bona jaaka re konosetsa ngwaga o mongwe o o tlhanaselang wa dithuto .Tona ya Thuto ya Motheo, Angie Motshekga o tla itsise dipoelo tsa ditlhatlhobo tsa Setifikeiti se Segolwane sa Bosetšhaba (NSC) tsa 2014 ka la bo 5 Ferikgong 2015 mme barutwana ba tla gololelwa dipholo ka la bo 6 Ferikgong 2015.Kabinete e rotloetsa barutwana ba ba nnang le tshiamelo ya dithuto tse dikgolwane go batlisisa ditšhono tsotlhe tse di leng teng."